
Резюме 

Общинската стратегия за развитие на социалните услуги в община Гулянци (2016 г.  – 2020 г.) е разработена в съответствие с Общинския план за развитие на община Гулянци (2014г. – 2020г.) и в съответствие с Областната стратегия за развитие на социалните услуги в област Плевен (2016 г. – 2020 г.). 

Настоящата стратегия е създадена на основата на приетия с Решение № 959 от  28.08.2015г.  от Общински съвет – Гулянци   „Доклад – анализ за ситуацията и оценка на потребностите от социални услуги в община Гулянци „, в процес на партньорство между заинтересованите страни в общината: общинска администрация и общински съвет, териториалните структури на Агенцията за социално подпомагане, местни структури на централната държавна власт и др. 

Обхват и фокус на стратегията. Общинската стратегия за развитието на социалните услуги в Община Гулянци (2016 г. – 2020 г. ), наричана по-нататък в текста „Стратегията” е естествено продължение на Общинска стратегия за развитието на социалните услуги в Община Гулянци (2011 г. – 2015 г. ). 

Стратегията е съобразена с приоритетите в областта на социалните услуги в общността на местно нивои със специфичните потребности на населението в Община Гулянци. Тя е отворен и гъвкав документ, подлежащ на промяна, допълване и усъвършенстване, в отговор на възникнали нови потребности и в съответствие с променящите се условия, нормативна база и икономическа среда.

Стратегията проектира развитието,  както на социалните услуги, така и на пакет от общински политики и хоризонтални мерки за социално включване, насочени към устойчиви решения на проблемите на рискови групи. Планираните услуги и мерки за социално включване ще се изпълняват на територията на общината през следващите 5 години – от 2016 до 2020 година, включително. 

Визия  
Създаването и приемането на Стратегията за социални услуги в община  Гулянци изразява стремежа на всички участници да допринесат за развиването на модерна социална политика в общината. Тя изразява желанието за създаване на условия за пълноценна реализация чрез грижа и подкрепа за местните общности, групи, индивиди в риск, защото реализацията е право на всеки един и допринася за развитието на общностите. Тя ще подкрепя съхраняването, поддържането и установяването на жизнени общности и интеграцията на всяко дете и възрастен в тях. За постигането на тези цели общинската стратегия предвижда развиването на модерна, ефективна система от социални услуги, които поставят в своя център ползвателя, отговаря на нуждите на общността, осигурява равен достъп и непрекъснато подобрява своето качество.  
Основна ценност 
Подкрепата на хората през целия им живот е една от основните цели на социалната  политика.
В  България  през  последните  години  тя  е  сериозно повлияна  от  развиващите  се  процеси  и  тенденции  в  държавите  членки  на Европейския съюз, с които заедно изграждаме европейския социален модел. В рамките  на  този  модел  първостепенно  място  е  отделено  на  най-уязвимите групи, възрастните самотни хора, хората с увреждания, децата в риск. Чрез Стратегия Община Гулянци се присъединява и към европейските принципи на хуманност и солидарност като осигурява достъпни и качествени социални услуги в община Гулянци, интеграция на общности и индивиди, пълноценна реализация и грижа за хората от рисковите групи.
Ценности и принципи 

Стратегията утвърждава следните принципи и ценности при планирането и предоставянето на социални услуги:

· Съответствие на социалните услуги с международните документи относно човешките права;

· Недискриминация, обществена солидарност и толерантност към всички социални групи;

· Ефективност и ефикасност на социалните услуги и партньорствата;

· Равен достъп до услуги за всички живеещи на територията на община Гулянци;

· Водещи интереси на потребителите при планиране и предоставяне на социални услуги; 

· Създаване на гъвкави услуги, съобразени с конкретните нужди и потребности на потребителите;

· Иновативност в процеса на планиране и предоставяне на социални услуги;

· Насърчаване на услугите в общността;  

· Ползване на услуги от резидентен тип само в краен случай;

· Предоставяне на възможност за участие на потребителите в процеса на планиране и потребление на услугите;

· Ефективност и прозрачност при усвояването на финансовите средства;

· Изграждане на мрежа от партньорства на местно ниво, с участието на всички заинтересовани страни

· Законосъобразност и обвързаност с нормативната уредба на Република България – Конституция, Семеен кодекс, Кодекс на труда, Наказателен кодекс, Закон за закрила на детето, Закон за социално подпомагане, Закон за местното самоуправление и местната администрация, Закон за интеграция на хората с увреждания, Закон за закрила от дискриминация и др. както и съответните подзаконови нормативни актове.


Ключовите приоритетни направления 

В Стратегията са изведени в съответствие с идентифицираните потребности на рисковите групи и необходимостта от спешна намеса за решаване на основни критични социални проблеми на жителите на община Гулянци.

Раздел А: Контекст и оценка на нуждите
1. Контекст

1.1. Предистория за създаване на общинската стратегията 


Настоящата Общинска стратегия е създадена в процес на партньорство между заинтересованите страни в община Гулянци – Общинска администрация, Общински съвет Гулянци, Обществен съвет по чл. 35 от Закона за социално подпомагане, Дирекция „Социално подпомагане” Никопол, МКБППМН, четирите учебни заведения, местни граждански организации на хората с увреждания и възрастни хора, НПО - партньори в социални проекти и др.


Представя се цялостен модел на планиране, развиване и предоставяне на социални услуги на общинско ниво, насочен към подобряване на достъпа до качествени социални услуги, повишаване на ефективността и ефикасността на системата за социални услуги и използването на структурните фондове на Европейския съюз. Нормативно разработването на областни и общински стратегии и годишни планове за развитие на социалните услуги е регламентирано със Закона за социално подпомагане и на Правилника за прилагане на Закона за социално подпомагане. При разработването на Стратегията са прилагани количествени и качествени методи, сравнителен анализ на състоянието и тенденциите в свързаните сектори, анализ на силните и слабите страни. 

1.2. Обхват и фокус на стратегията

Общинската стратегия очертава насоките за развитие на мрежата от социални услуги, такава, че да отговаря на нуждите на рисковите групи, ефективна в своето действие от управленска и икономическа гледна точка. В този контекст стратегията ще задава параметрите на социалните услуги в Община Гулянци. 

Стратегията за социални услуги дефинира социалните услуги, които ще работят на територията на общината в периода 2016 г. – 2020 г., като включва вече съществуващите услуги (като се посочва дали те трябва да бъдат запазени в техния настоящ вид или рефорнмирани) и развитието на нови социални услуги. Посочени са начините на достъп до тези услуги и връзката между тях. Описани са мерките и дейностите в сферата на социалното подпомагане и свързаните сфери (здравеопазване, образование, заетост, жилищна политика и инфраструктура), които определят функционирането на социалните услуги и имат ключово значение за социалното включване и решаването на проблемите на рисковите групи и индивиди. 

В стратегията са включени социални услуги за всички рискови групи на територията на общината, изведени са приоритети като целеви групи и услуги за периода на действието й. 

1.3. Съответствие с международни, национални и местни политики

1.3.1. Национални приоритети в развитието на социалните услуги 

Стратегията за развитие на социалните услуги на територията на община Гулянци 2016 г. -2020 г. е изработена и съобразена в съответствие с изискванията на редица международни, национални и местни стратегически документи.

От 2000 г. държавата провежда целенасочена реформа в сферата на социалните услуги, която стартира първо в сферата на услугите за деца и след това премина и към услугите за другите възрастови групи. Реформата е насочена към деинституционализация и децентрализация на социалните услуги. От система от специализирани институции, които предлагат универсален отговор на различните потребности и проблеми на хората, се премина към създаване на социални услуги в общността, които индивидуализират подхода към индивидите и групи в риск и целят интегрирането им в общността. Въведени са отговорности на общините при управлението на социалните услуги на местно ниво. Последователната практика на децентрализация намери израз и във въвеждането на регламентите и практиката на договаряне на социалните услуги с външни доставчици. 
Национален социален доклад на Република България за 2013 – 2014 г. определи като свой фокус:

· Активно включване на пазара на труда;

· Развитие на междусекторни услуги за социално включване;

· Осигуряване на устойчивост и адекватност на социалните плащания;

· Осигуряване на равен достъп до качествено образование;

· Осигуряване на равен достъп до качествено здравеопазване;

· Подобряване на жилищните условия на уязвими групи.
1.3.2. Институционална рамка на предоставянето на социалните услуги

Роля и отговорности на Дирекциите социално подпомагане:

В процеса на планиране са включени основните институции с отговорности по отношение на планирането, създаването, предоставянето и управлението на социалните услуги. Тук са взети предвид следните им компетенции:
Министерство на труда и социалната политика (МТСП) – създава държавната политика в сферата на социалното подпомагане и социалните услуги, определя националните приоритети, заедно с Министерство на финансите определя държавно-делегираните дейности в социалните услуги и разработва разходните стандарти за финансиране на социалните услуги.

Министерство на финансите – определя разходните стандарти и тавани за финансиране на социалните услуги в страната.

Агенцията за социално подпомагане (АСП) - разрешава откриването и закриването на социалните услуги държавно-делегирана дейност, разработва методики за социални услуги, инспектира социалните услуги, поддържа регистър на доставчиците на социални услуги. Чрез Дирекциите Социално подпомагане се предоставят и социални услуги.

Държавната агенция за закрила на детето (ДАЗД) – лицензира доставчиците на социални услуги за деца, контролира стандартите и критерии за социални услуги за деца и семейства.

Областен управител, Областен съвет за развитие и областни комисии - имат отношение към планирането във всички сфери, в т.ч. и на социалните услуги;

Регионална дирекция социално подпомагане (РДСП) и дирекция социално подпомагане (ДСП) - изготвят становища за откриването/закриването на социални услуги – държавно-делегирана дейност.

Общините – създават общинската политика по отношение на социалните услуги, създават и предоставят социални услуги; възлагат и договарят предоставянето на социални услуги с външни доставчици, контролират тяхното качество.

Доставчици на социални услуги (общините, както и вписаните в регистъра на Агенцията за социално подпомагане физически лица, регистрирани по Търговския закон, и юридически лица) – предоставят социални услуги.

Дирекции „Социално подпомагане” - ангажирани са с идентифицирането на случаи, оценка и насочване към различни доставчици на социални услуги.
Обществените съвети за социално подпомагане в общините – ангажирани са с обществения контрол.
Организации с нестопанска цел и представители на рисковите групи – подпомагат процеса на развитие на социалните услуги, дефинирани потребности на рисковите групи.
1.3.3. Стратегически документи 

При разработването на стратегическите документи на местно и областно ниво се прилагат принципите, утвърдени в:

Международни нормативни актове, в сферата на социалното развитие, като: 

· Всеобща декларация за правата на човека на ООН;

· Конвенция на ООН за правата на детето;

· Конвенция за правата на хората с увреждания на ООН;

· Международния пакт за социални, икономически и културни права.

В документи на национално ниво, като:

· Национална стратегия за детето 2008 – 2018 година;

· Национална стратегия за демографско развитие на Република България 2006 – 2020 година.

В документи на областно и общинско ниво в област Плевен:

· Областна стратегия за развитие на област Плевен (2014 – 2020); 

· Общински планове за развитие;

· Общински програми за закрила на детето;

· Областни и общински програми и стратегии, във връзка с развитието на социалните услуги на ниво община;

Областната стратегия следва и принципите на законосъобразност и обвързаност с нормативната уредба на Република България – Конституция, Семеен кодекс, Кодекс на труда, Наказателен кодекс, Закон за закрила на детето, Закон за социално подпомагане, Закон за местното самоуправление и местната администрация, Закон за интеграция на хората с увреждания, Закон за закрила от дискриминация и др., както и съответните подзаконови нормативни актове.
2. Изводи от анализа на ситуацията и оценката на потребностите в община Гулянци

2.1. Тенденции в развитието на община Гулянци

 Община Гулянци е разположена в северната централна част на Дунавската хълмиста равнина, на площ от 459 кв.км.На изток граничи с Община Никопол, на юг с Община Плевен, на запад с Община Долна Митрополия и на север с р.Дунав. През територията на Общината протичат в долните си течения реките Вит и Искър. Площта на Общината е 10.92 % от площта на Област Плевен, а земеделската територия е почти 11% от тази на областта. Климатът е умерено континентален със студена зима и горещо лято. 

Релефа е предимно равнинен с надморска височина 30-60 м. Преобладават черноземно - карбонатни почви на по-голяма част от територията - т.н. "Карабоазка низина". В района няма разработени полезни изкопаеми, освен няколко кариери за инертни материали по поречието на реките. През 80-те години на XX век при геоложки проучвания са открити нефтени залежи в с. Гиген и минерална вода в с. Брест, които на настоящия етап не се експлоатират. В с. Крета има запаси от варовик, които имат ограничено стопанско значение. 

Демографска характеристика:
 Основните проблеми, идентифицирани от анализа на сегашната ситуация и оценката на потребностите от социални услуги в община Гулянци, поставят редица въпроси за състоянието и развитието на тези услуги. Анализът на ситуацията дефинира факторите, формиращи рисковите групи, имащи нужда от социални услуги и причините довели до това им състояние на неравнопоставеност спрямо останалото население. 

· В общината се наблюдава различна средна продължителност на живота. Причината за различията е комплексна, но в същото време тя е синтезиран показател за стандарта на живот и равнището на развитие;

· Във всички населени места в общината намалява населението. Това е индикатор за общ спад в урбанистичното развитие както в количествено, така и в качествено отношение. Това има своето пряко следствие за създаване на предпоставки за повишен риск от социална изключеност в определена възрастова група (най-възрастните и самотноживеещите), която с годините се разраства като относителен дял в общата численост на населението. Този процес заслужава внимателен анализ и допълнително подпомагане чрез инструментите на целенасочена държавна политика.

· Застаряването на населението води до увеличаване на демографския товар, с всички произтичащи от това затруднения пред системите за социална защита, социалната инфраструктура и обслужването на населението. Увеличават се разходите за издръжка на възрастните поколения. Намаляват възможностите за защита на децата и на хората в активна възраст.

· По-големият дял на възрастните хора в по-малките населени места, и то най-вече в селата, е сериозен проблем пред обществото за предоставяне на адекватни социални услуги, дължащо се на слабо развита социална мрежа.

· Нараства броят на извънбрачните раждания, което увеличава потребността от защита на тази рискова група.

Демографската картина за община Гулянци, както и за цялата страна е неблагоприятна, населението застарява, както в резултат на естествените процеси на раждаемост и смъртност, така и в резултат на засилените миграционни процеси. 
Заключенията за тенденциите в икономическото развитие, заетостта и безработицата са:

· Намаляване на населението в икономически активна възраст. 

· Неблагоприятни тенденции във възрастовата група на работната сила. 

· Висок  процент регистрирани безработни без специалност и ниско образование. 

Значителното увеличение в броя и равнището на безработицата в сравнение с този на областа и страната. Към дата 03.02.2015г. населението на община Гулянци  по постоянен и настоящ адрес  е както следва:

	Населено място
	Постоянен адрес
	Настоящ адрес

	Гр. Гулянци
	3605
	3220

	с. Брест
	2167
	2066

	с. Гиген
	2030
	1926

	с. Милковица
	1870
	1719

	с. Сомовит
	680
	605

	с. Долни Вит
	531
	456

	с. Крета 
	312
	305

	с. Шияково
	332
	352

	с. Ленково
	359
	419

	с.Искър
	266
	290

	с. Загражден
	344
	341

	с. Дъбован
	531
	514

	Всичко за общината: 
	12995
	12472


Както през  периода 2011-2013 година ,така и през 2015 г. продължава тенденцията за намаляване броя на населението на община Гулянци. Това се дълги на икономическите и социални възможности,  които тя предлага.Финансовата криза  в световен мащаб се отрази на бизнеса , което доведе до липса на външни инвестиции и  разкриването  на нови  работните места, което от своя страна  е свързано с търсене на нови възможности за реализация на жителите на общината към областния град ,София и чужбина.

Икономическо развитие, заетост и безработица:
Като цяло община Гулянци изостава в икономическо отношение. Размера на инвестиции и иновациите  несъществен. Слабо развита икономика като цяло. Ръст се отбелязва  в строителството, като най – вероятно се дължи на реализация на  проекти по ОП. Нисък е делът на преките инвестиции.  Водещ отрасъл  е земеделието,следван от търговията и услугите.

Състояние на инфраструктурата  
Плодородието на Карабозката низина  и благоприятното въздействие на реките  Дунав , Вит и Искър са основните фактории за възникване на поселища още от древността. Мрежата от населени места , такава каквато е сега е в резултат  на многовековно развитие , за което са оказали значение следните фактории: исторически утвърдили се пътни връзки, продородната земя, горски масиви , както и наличието  на водни източници и особено на р. Дунав.

Населени места 

Община Гулянци  обхваща 12 населени места, които са от различен тип и ранг, от които един град- общински център гр. Гулянци  и 11 села. Десет  от селата са разположени  по изходящите  от общински център  пътища както следва:

Гулянци – Милковица – Долни Вит – Сомовит- до пристанище Сомовит 

Гулянци- Шияково – Ленково –по посока Плевен

Гулянци –Брест – Гиген - Искър – по посока Оряхово

Гулянци – Дъбован – Загражден – до пристанище Загражден 

Развитие на транспорта  и транспортните връзки. 

Инфраструктората на общината е в сравнително добро състояние. Пътната структура е добре организирана. През общината преминава крайдунавският път от Оряхово за Никопол и Свищов, пътна връзка през Д.Митрополия за гр. Плевен и магистралата София - Русе; София - Варна, както и още една връзка с гр. Плевен и магистралата през селата Бръшляница и Коиловци. 

През територията на общината преминава и ж. п. линията Плевен-Черквица, с една гара в с. Сомовит и три спирки - с. Крета и с. Долни Вити и с. Милковица .Ж.п. линията има изградени коловози, които обслужват единственото товарно пристанище в област Плевен - с. Сомовит. 

Транспортните връзки в общината са добре изградени с възможности за обслужване на товаро- и пътникопотоци с воден, железопътен и автомобилен транспорт.  Транспортното обслужване на населението се осъществява от 4 автотранспортни фирми и БДЖ, пътникоместата напълно задоволяват нуждите на населението в общината. 

На територията на общината има 1 ел. подстанция. Техническият район към Електроразпределение гр. Плевен член на ЧЕЗГРУП подържа електроснабдителната мрежа в отлично състояние. 

Далекосъобщителната мрежа в общината функционира нормално. Изградени са 11 автоматични телефонни централи с общ капацитет 7500 поста. 

На територията на общината има покритие на операторите БТК, ГЛОБУЛ и МОБИЛТЕЛ.
Здравеопазване

Здравното обслужване в община Гулянци се извършва от GP лекари и стоматолози, Медицински център І ЕООД "д-р Александър Войников", МБАЛ Гулянци ЕООД и ФСМП при ЦСМП гр. Плевен.


Община  Гулянци   граничи  с общините  Долна Митрополия,  Никопол  и  Плевен.  МБАЛ – Гулянци  е  единствената  болница  в  Община Гулянци  и  голяма  част  от  населението се лекува  в  нея,  както и  население от  общините Никопол , Червен Бряг , Долна Митрополия,като в  тези  случаи  се  търси  лечение  от  определен  лекар – специалист  . 

Болничната помощ е представена от МБАЛ-Гулянци ЕООД. Болницата е създадена през 1950 г. От 1979 година болницата осъществява дейността си  като общинска болница с 2 отделения: Вътрешно отделение и Детско отделение със 60 болнични  легла. Сега  разполага с 4 отделения.

    МБАЛ - Гулянци ЕООД се състои от приемно- консултативни кабинети, диагностични кабинети, медико – диагностични лаборатории, отделения с легла и звена за административни , стопански и обслужващи дейности.

Специализираната извънболнична помощ на населението от Община Гулянци се осъществява от осем лекари  специалисти работещи Медицински център І ЕООД "д-р Ал.Войников". Основните цели на Медицинският център съответстват на ценностите на националната здравна политика за предоставяне на извънболнична медицинска помощ отговаряща на критериите и правилата за добра медицинска практика. 
Друго звено на територията на община Гулянци е ФСМП гр.Гулянци при ЦСМП гр.Плевен който обслужва всички населени места на територията на общината, а също така и населени места от съседната  община Д.Митрополия – Подем , Комарево и Байкал.

Филиала извършва реанимационна лекарска и транспортна дейност. Към филиала има сектор за реанимационна дейност, оборудван с необходимата апаратура. Филиала на ЦСМП покрива дейнаостта на всички общопрактикуващи лекари в района. Болните се хоспитализират в МБАЛ гр.Гулянци, като случаите които не могат да бъдат обслужени от МБАЛ гр.Гулянци се транспортират до СПО – МБАЛ гр.Плевен. 

Ограничаването на достъпа до здравни услуги, несполучливите в редица случаи организационно-структурни промени, недостатъчните финансови ресурси и принудително налаганите от населението самоограничения в потреблението на здравни услуги поради икономически причини съдействат за високите нива на заболеваемостта, на общата и детска смъртност, задържането на общата продължителност на живота, влошават качеството на живот на българското население.

     В Медицински център се водят на отчет за 2014г  пациенти със следните диагнози: застойна сърдечна недостатъчност, мозъчно съдова болест, глаукома, ,паркинсон , епилепсия и наблюдение по програма “Майчино здравеопазване”.

Образование:

В община Гулянци са определени няколко  основни цели  на общинската  политика – равен достъп до  качествено образование и култура, като доказателство са решенията през годините назад за дофинансирането на маломерни и слети паралелки от общинския съвет на Община Гулянци в училищата и детските градини и финансиране на различни културни изяви на читалищата и пенсионерските клубове.
Образователното дело в община Гулянци се осъществява в 4 общообразователни училища
Училищата са разпределени по образователни степени, както следва:
· СОУ „Христо Смирненски”- гр. Гулянци – средищно 

· СОУ „Асен Златаров” – с. Гиген средищно

· ОУ „Христо Ботев”-с. Брест

· ОУ „Христо Ботев „-с. Милковица-средищно

Списък на училищата в община Гулянци към 31.12.2015г.
	№
	Име на училище
	Местоположение
	Брой ученици
	Брой паралелки

	1
	СОУ „ Христо Смирненски”- гр. Гулянци
	гр. Гулянци
	456
	22

	2
	СОУ „ Асен Златаров”
	с. Гиген
	210
	12

	3
	ОУ „ Христо Ботев”
	с. Брест


	69
	6

	4
	ОУ „ Христо Ботев”
	с. Милковица
	85
	6


Списък на детските градини в община Гулянци 

	№
	Име на училище
	Местоположение
	Брой  деца
	Брой групи

	1
	ОДЗ “Незабравка”
	гр. Гулянци
	114
	5

	2
	ОДЗ“Щастливо детство”
	с. Брест
	50
	3

	3
	ЦДГ “Първи юни”
	с. Гиген
	37
	2

	4
	ЦДГ “Детска радост”
	с.Милковица
	23
	1

	5
	ЦДГ “Слънце”
	с. Сомовит
	11
	1

	6
	ЦДГ “В. Левски”
	с. Долни вит
	6
	1

	7
	ЦДГ “Здравец”
	с. Шияково
	14
	1

	8
	 ЦДГ “Калинка
	с. Дъбован
	7
	1

	9
	Самостоятелна  Ясла  
	с.Милковица
	12
	1


Във всички училища в община Гулянци имат столово хранене на учениците и безплатна закуска от първи до четверти клас. Общината разполага с пет училищни автобуси предоставени от МОН.
Изводи:

1. Демографските процеси в общината водят  до ниска средна пълняемост, наличие на маломерни и слети паралелки в училищата.

2. Липсата на извънучилищни дейности на учениците  в общината.

3. Необходимо е по пълноценната интеграция на децата и учениците от етническите малцинства  в образователната  система  и обществото.

4. Създаване на условия  и подкрепяща среда за деца със специални образователни потребности и осигуряване с ресурсни учители.

5. Модернизация на материално – техническата база. 

6. Модернизация на дворните пространства и спортни съоръжения в училищата и детските градини.

Жилища и жилищна политика:

В община Гулянци няма недостиг на жилища, населението на общината обитава предимно собсвени жилища. Същевременно  голям брой жилища в селата са необитаеми и свободни, намират се в райони с неподдържана пътна мрежа, без отходни канали и са неблагоустроени, изоставени и полусъборени. 
В общината няма обособени квартали на уязвими етнически малцинства със структурна бедност. Във всички населени места има изградена водоснабдителна мрежа и електроснабдяване. Няма изградена канализация. Уличната инфраструктура представлява твърда настилка – асфалт, трошенокаменна настилка, черни пътища. Кварталите се намират в регулация на населените места. 

Изводи: 

Гъстота на обитаване показва излишък  на жилищни терени,  и не е необходимо  усвояване  на нови терени за обитаване.

През последните години  в селата се наблюдава започването на обезлюдяване на цели улици и рушене на сградния фонд.
2. 2. Идентифицирани рискови групи и потребности

При анализа на социо-демографската и икономическа картина на община Никопол се открояват основните фактори, които в съчетание с други фактори създават рисковете от социално изключване на индивидите, формират рискови групи деца, лица, семейства в неравностойно положение и стари хора, нуждаещи се от подкрепа и социални услуги. Такива фактори са:

· Равнището на бедност и доходите – трайна липса на собственост и постоянни доходи,

безработни, ниски пенсии и недостатъчни доходи на лица в над трудоспособна възраст;

· Безработицата и ограниченият достъп до заетост;

· Структурата на семейството – пълно или непълно семейство, многодетни семейства, здравословни и образователни проблеми;

· Увреждане и/или сериозни здравословни проблеми на лицето или на член от семейството;

· Ниско образование (включително и неграмотност), липса на професионална квалификация, които водят до неравностойна позиция на пазара на труда;

· Местоживеене – отдалеченост и изолираност на населеното място, с нарушени транспортни връзки и комуникация с общинския и областния център;

· Възраст – концентрация на пенсионери и стари хора, живеещи в изолираните малки

населени места, с крайно ограничен достъп до здравна грижа и услуги.

Мерки и услуги за преодоляване на рисковите фактори, свързани с доходите:

От съществено значение за превенцията и преодоляването на влиянието на рисковите фактори, свързани с доходите е предприемането на конкретни мерки и услуги по отношение на определените рискови групи:

· Преодоляване на безработицата сред трудоспособното население;

· Подпомагане и услуги на хора в надтрудоспособна възраст с минимални доходи;

· Подпомагане и услуги на хора от многодетни и непълни семейства;

· Подкрепа и услуги за семейства на хора с увреждания;

· Актуализиране на жилищната политика в населените места;

· Оптимизиране на системите на здравеопазването и образованието;

· Актуализиране на политиките за социално включване на уязвимите малцинства.

Възрастта е вторият основен параметър, който влияе върху уязвимостта на населението, спрямо възможностите за автономност на хората и необходимостта от подкрепа. Характерно за народопсихологията в България е споделената отговорност между членовете на разширеното семейство при предоставяне на грижата за децата и възрастните хора, като това се приема като норма в обществото. При определяне на предпоставките за нормален стандарт за живот се извеждат и възможностите за грижа за близките, които имат нужда – деца или старите хора. 

Във връзка с тези фактори се формират две основни рискови групи: 

· Деца

· Възрастни от уязвими групи

· Стари хора

Както и при доходите, параметърът възраст не формира самостоятелно рискови групи, а само в съчетание с други обстоятелства - в случая наличие или липса на близки и възможностите им да предоставят грижи. Възрастта влияе върху уязвимостта на населението в комбинация със следните фактори: 

· отговорности и възможности за предоставяне на грижа за децата;

· възможности да се предоставят грижи за възрастни и стари хора от техни близки;

Мерки и услуги за преодоляване на рисковите фактори, свързани с възрастта:

· Предоставяне на услуги и подкрепа на родители, които имат различни по характер трудности при отглеждането на своите деца;

· Предоставяне на услуги и подкрепа на приемни родители, близки и роднини, осиновители, които осигуряват родителски грижи за децата;

· Подкрепа за израстването и развитието на децата и тяхната пълноценна социална реализация;

· Преодоляване на факторите, свързани с бедността, които водят до настаняване на деца в специализирани институции;
· Предоставяне на услуги от резидентен тип;
· Предоставяне на услуги по деинституционализация;
· Подпомагане и услуги на възрастни хора, които имат нужда от придружаване в ежедневието си.
В Областната стратегия за развитието на социалните услуги в област Плевен (2016 – 2020 , като приоритет са очертани следните  основни групи.  Едната на деца и семейства в риск, втората на възрастните от уязвими групи и третата на  старите  хора. 


Изведени са и Ключовите приоритетни направления на стратегията в съответствие с идентифицираните потребности на рисковите групи и необходимостта от спешна намеса за решаване на основни критични социални проблеми на жителите на областта. Община Гулянци се придържа към заложените приоритети и рискови групи и ще работи в следните направления:


Направление 1: Грижа за децата.


Направление 2: Грижа за възрастни от уязвими групи


Направление 3: Грижа за старите хора.
Деца в риск

· Деца настанени в специализирани институции, 

На територията на община Гулянци  няма специализирана институция за деца. 

· Деца с увреждания
По данни на Дирекция „Социално подпомагане” Никопол към  30.06.2015г. в ообщина Гулянци се подпомагат 92 деца с различна степен на увреждания. През 2015 г. по проект  „Нови възможности за грижа”, по процедура за директно предоставяне на безвъзмездна финансова помощ 2014BG05M9OP001-2.2015.001 „Нови алтернативи по Оперативна програма „Развитие на човешките ресурси” 2014-2020 г. в община Гулянци са обслужвани 4 деца с увреждания.

Независимо от направените промени през последните години по отношение на подпомагането и предоставянето на услуги на родители, които отглеждат дете с увреждане, направеният анализ показва, че все още основните затруднения на родителите са от финансово естество (осигуряване на лекарства, консумативи, лечение, рехабилитация). В същото време потребностите на децата с увреждания са свързани и с възможностите за включване и реализация

В СОУ „Христо Смирненски”гр. Гулянци   е осигурено ресурсно подпомагане на деца със специални образователни потребности(СОП).


Семействата на всички деца с увреждане се нуждаят от подкрепа за отглеждане на децата, като тази необходимост се проявява при следните свързани групи в риск:

· Самотни майки;

· Семейства, в които единият партньор е личен асистент;

· Многодетни семейства с деца с увреждане.

· Деца необхванати, отпаднали и в риск от отпадане от училище 

Отпадането от училище и липсата на образование е един от най-големите фактори за попадане в ситуация на множество рискове – бедност, противоправно поведение, насилие и др. 

Основните проблеми, водещи до отпадане на децата от училище са:

· Липса на мотивация на децата за посещаване на училище;

· Не добро владеене на български език от деца от етническите общности;

· Занижен родителски контрол; 

· Неприемане на образованието като ценност;

· Недостатъчни доходи на семейството и бедност.

· Деца, отглеждани в семейства в риск 

Това са рискови групи, обхващащи семейства изпаднали в ситуация на уязвимост по една или друга причина. В нея влизат многодетни и непълни семейства; деца, чиито родители са в чужбина, деца на непълнолетни родители и майки под 18 г., и др. Като цяло това е най-голямата рискова група, но за нея не се събира систематизирана статистическа информация. По данни на Дирекция „Социално подпомагане” Никопол за 2015 г. децата от многодетни семейства в община Гулянци  са 388, а деца на самотни родители т.е. получаващи социални помощи по чл. 7 са 46. Ражданията на майки под 18 годишна възраст за 2015 г. са 2. Голяма част от децата на непълнолетни родители живеят в многодетни и социално-слаби семейства. Необходимо е специално внимание към тях за превенция на изоставянето, изграждане на родителски капацитет и подкрепа; продължаване на образованието и развитие на професионална квалификация, включване на пазара на труда. 

Специфична група в риск в община Гулянци са деца с родители в чужбина, отглеждани без пряк родителски контрол. Точна цифра на тези деца е трудно да се посочи, но те са голяма група, която с всяка изминала година расте. Поради липса на работа, родителите напускат населените места и се установяват с години в чужбина /предимно Испания, Гърция, Италия, Холандия и др./, където живеят и работят. В повечето случаи децата са оставени за отглеждане при близки и роднини, които не винаги успяват да се справят с възпитанието им, особено в тийнейджърска възраст. Стига се до прекъсване на прекия емоционален контакт между деца и родителите. Други деца са заминали с родителите си в чужбина и са застрашени от сериозен риск от прекъсване на образованието си. 
· Деца, отглеждани в приемни семейства и при близки и роднини
Приемна грижа като социална услуга на територията на община Гулянци се развива от 2010 г., като през 2011 г. е настанено първото дете в приемно семейство. От тогава до момента се наблюдава динамика в развитието  на приемната грижа в общината, като до момента са утвърдени 15 професионални приемни семейства. Основна потребност на приемните родители е мотивирането им да се грижат и за деца с увреждания, както и надграждане на уменията им. 


 При тези деца е необходима подкрепа на хората, които са поели грижа за отглеждането на децата, вместо техните биологични родители. Проблемите се отнасят също до потребностите на децата да получават адекватни грижи и до потребностите на роднините и близките, да бъдат подкрепяни при предоставяне на грижите за настанените при тях деца.
Броят на осиновените деца, отглеждани в семейна среда в община Гулянци  показват тенденция към намаляване през носледните години. Тези семейства се нуждаят от психологическа помощ и подкрепа за отглеждане и възпитание на децата.


Свързани групи в риск: непълнолетни майки и самотни майки; многодетни семейства, ранно отпаднали от системата на образованието; непълни семейства и др.

· Деца, жертви на трафик

В община Гулянци трафикът на непълнолетни лица е предимно е свързан с опит детето да бъде изведено в чужбина с цел проституция или просия.

· Деца с проблемно поведение, извършили противообществени прояви и престъпления
По данни на МКБППМН  в Община Гулянци  през 2015 г. са преминали 9 деца с противообществени прояви и престапления.    . Расте броят на децата, извършили повече от едно деяние. Преобладават кражбите, хулигански и агресивни прояви. МКБППМН осъществява превантивна дейност - индивидуална, корекционна – възпитателна работа с деца и родители, консултации със специалисти. Обществени възпитатели 4 на брай работят ежемесечно  с деца и родители. 

Идентифицираните нужди за превенция на поведенческите проблеми при децата са:

· Осигуряване на подкрепа от родителите и намаляване на агресията в семейната среда и училище;

· Ангажиране на свободното време на децата;

· Осигуряване на психологическа подкрепа. 

Свързани групи в риск:

· Родители с основно и по-ниско образование;

· Семейства с безработни родители;

· Семейства със здравословни и други проблеми;

· Семейства, живеещи в лоши битови условия;

· Семейства с неглижираност спрямо децата;

· Семейства в бедност и семейства с липса на жилище или в лоши жилищни условия

· Дисфункционални семейства.


 Извод: Няма достатъчно добре изградени междуинституционални механизми между социалните услуги в общността и училищната мрежа, които да работят заедно по превенция на противоправното поведение. Няма и единна система, която да регистрира всички такива случаи, освен в ДСП и Детска педагогическа стая. Липсват данни, които да регистрират всички случаи на насилие в образователната система. Затова истинският брой на тази рискова група вероятно е много по-голям. Услугите в общността за деца са развити главно в областния център, където е и най-големия брой детско население. 

Уязвими хора и общности в неравностойно положение

· Възрастни хора с увреждания. 

Хората с увреждания са поставени в неблагоприятно социално положение, поради:

· Недостиг на здравни услуги и рехабилитация;

· Липса на транспорт от селата към общинския център, където се изпълнява услугата и съответно ограничен достъп на живеещите в селата;

· Изолация от пазара на труда;

· Ниски доходи на лицата с увреждания и семействата им;

· Социална изолация;

· Липса на дневна/почасова грижа;

· Липса на подкрепа за семейството;

· Недостъпна архитектурна среда.

Потребностите на лицата с увреждания са свързани с нуждата от преодоляване на бариерите за достъп в градската среда; осигуряване на възможност за трудова реализация; предоставяне на социални услуги в дома /помощ в домакинството, придружаване,  консултации;  достъп до здравеопазване, образованиеи културна сфера/ и социални услуги в общността / 
Основните проблеми на хората с увреждания са:

· Недостиг на здравни услуги и рехабилитация; 

· Липса на специализиран транспорт от селата към общинския център, където се изпълнява услугата, а от там - ограничен достъп на живеещите в селата до качествени здравни и рехабилитационни услуги;

· Липса на клинични пътеки за голяма част от заболяванията; 

· Изолация от пазара на труда;

· Ниски доходи на лицата и техните семейства;

· Социална изолация в общността; 

· Липса на дневна/почасова грижа;

· Липса на подкрепа за семейството;

· Недостъпна архитектурна среда.



Основните идентифицирани нужди са от:


- Предоставяне на социални услуги в общността, насочени към пряко подпомагане на лицето с увреждане, при задоволяване на неговите основни жизнени потребности, а именно: „Личен асистент”, „Социален асистент”, „Домашен помощник”;


- Предоставяне на услуги за възстановяване и рехабилитация;


- Изграждане на умения за независим живот;


- Обучения за активно включване на пазара на труда;


- Осигуряване на подкрепа за семейството на лицето с увреждане;


- Достъпна архитектурна среда;


- Подкрепа в социално включване в общността.


В групата на хората с увреждания могат да се обособят няколко специфични подгрупи, които имат нужда от диференцирана подкрепа:

· Хора с повече от едно хронично заболяване, даващо степен на инвалидност;

· Самотни възрастни хора с увреждания;

· Хора с увреждания, които имат нужда от придружител, подкрепа във всекидневния живот.

По данни на Дирекция „Социално подпомагане” Никопол към 31.12.2015 г. възрастните хора с увреждания на територията на община Гулянци са общо 1 521души, разпределени както следва:

	Лица с физически увреждания
	1521

	От тях, лица със деменция
	3

	Лица с множествени увреждания
	958

	Лица с умствена изостаналост
	42

	Лица с психични заболявания
	58


Основните идентифицирани нужди са:

· Предоставяне на услуги за възстановяване и рехабилитация; 

· Изграждане на умения за независим живот;

· Обучения за активно включване на пазара на труда;

· Осигуряване на подкрепа за семейството;

· Достъпна архитектурна среда;

· Подкрепа в социално включване в общността.

Стари хора
· Стари хора настанени в специализирани институции.
На територията на община Гулянци  няма функциониращи специализирани институции за стари хора.

· Стари хора, ползващи социални услуги
Приблизителният брой на хората в пенсионна възраст в общината е 4844, което представлява 38 % от всички жители в община Гулянци. Основен проблем е достъпът им до различни услуги. 

Като основни потребности могат да бъдат изведени:

· Подкрепа за ежедневните грижи в дома - помощ при самообслужване, поддържане на хигиена, пазаруване, придружаване;

· Осигурен достъп до аптеки и помощ при закупуване на лекарства;

· Достъп до медицинска помощ и здравни услуги;

· Осигуряване на социални контакти и психо-социална подкрепа;

· Компенсиране на изолираността от достъп до социални и здравни услуги на малките населени места в селските райони. 

В община Гулянци  старите хора ползват социалните услуги „Домашен социален патронаж”, по проекти:  „Обществена трапезария” и „Личен асистент”. В почти всички населени места на общината функционират Клубове на пенсионера и инвалида с цел съдействие за поддържане на социални контакти и социална интеграция. Средствата за тяхната издръжка се осигуряват от общинския бюджет.


2.3. Изводи за състоянието на мрежата от услуги в община Гулянци


2.3.1 Изводи за налични социални услуги за деца

· Осигурена е грижа в семейна среда на деца с увреждания чрез услугите Личен асистент, Социален асистент.

· Развива се социалната услуга Приемна грижа в общината.


2.3.2. Изводи за дефицити и мерки на услуги за деца


Все още не покриват нуждите на всички рискови групи:

· На територията на община Гулянци липсва социалната услуга ЦОП, които да  гарантира набор от услуги по превенция, в подкрепа на родители и деца в общината.

· Не се предоставят услуги за ранна интервенция на деца с увреждания от 0 – 3г. на общинско ниво.


2.3.3 Изводи за налични социални услуги за възрастни и стари хора

· Осигурена е грижа в семейна среда за възрастни лица с увреждания и самотноживеещи стари хора, чрез услугите „Личен асистент”, „Социален асистент” и „Домашен помощник” от Национални програми и Проекти на ОП РЧР.

· Домашният социален патронаж е най-достъпната услуга в общността за стари хора налична във всички населени места в общината  


2.3.4 Изводи за дефицитите и мерки на услугите за възрастни и стари хора:

· Капацитетът на услугите предоставящи грижа в семейна среда по различни програми и проекти не покрива потребностите на рисковите групи и като цяло е налице дефицит и голям брой чакащи потребители. Услугите са с ограничена продължителност във времето и са с минимална устойчивост.

· Необходимо е разширяване на дейностите предоставяни в ДСП в подкрепа на старите хора чрез предоставяне на медицински и санитарно-хигиенни услуги.

· Във връзка с Визията за дългосрочна грижа и предстоящата дейнституционализация на лицата от ДСХ липсват резидентни услуги предоставящи грижа в среда близка до семейната – ЦНСТ за стари хора.


Раздел Б: Стратегия за развитие на социалните услуги


3. Визия и цели

 3.1. Визия 

Създаването и приемането на Стратегията за социални услуги в община  Гулянци изразява стремежа на всички участници да допринесат за развиването на модерна социална политика в общината. Тя е обърната към създаване на условия за пълноценна реализация чрез грижа и подкрепа за местните общности, групи, индивиди в риск, защото реализацията е право на всеки един и допринася за развитието на общностите. Тя ще подкрепя съхраняването, поддържането и установяването на жизнени общности и интеграцията на всяко дете и възрастен в тях. За постигането на тези цели общинската стратегия предвижда развиването на ефективна система от социални услуги, които поставят в своя център ползвателя, отговаря на нуждите на общността, осигурява равен достъп и непрекъснато подобрява своето качество.  

В дългосрочен план Общинската стратегия за социалните услуги цели да превърне община Гулянци в място с достъпни, разнообразни и качествени социални услуги, които допринасят за подобреното качество на живота, максималната самостоятелност, пълноценната реализация и грижа за индивидите и общностите в риск.
3.2. Ценности и принципи

Стратегията поставя човека в центъра на системата и гарантира неговите права за достоен и пълноценен живот, без оглед на етническата му принадлежност, пол, увреждане, възраст и социален статус.

Тя утвърждава следните ценности при планирането и предоставянето на социални услуги:

· Уважение и признание на правата и достойнството на всеки човек, общност и група;

· Толерантност и закрила от дискриминация, признаване на различията като ценност и ресурс за развитие;

· Благосъстояние и качество на живот, съответстващо на потребностите на хората;

· Пълноценно развитие на личността, разгръщане на физическите и умствени

· възможности на децата и всички жители на община Гулянци.

При разработването на стратегията са спазени следните принципи:

· Равен достъп за всички живеещи на територията на общината, чрез осигуряване на мобилни, иновативни и гъвкави услуги;

· Прилагане на интегриран подход в грижата за човека, общностите и групите в риск;

· Планиране и предоставяне на мрежа от гъвкави социални услуги, отговарящи на реалните нужди на потребителите;

· Изграждане на устойчиви партньорства и съгласуваност между заинтересованите страни в процесите на планиране, предоставяне и управление на социалните услуги;

· Повишаване на качеството на социалните услуги, надграждане и усъвършенстване на съществуващите практики в предоставянето на социални услуги в общността;

· Насърчаване на гражданския сектор за участие в планирането, предоставянето, мониторинга и оценката на мрежата от социални услуги и дейности;

· Признаване на правото на участие и личен избор на потребителите при предоставяне на най-подходящите за тях социални услуги.

3.3. Приоритети в развитието на социалните услуги в община Гулянци. Приоритетни целеви групи


3.3.1. Приоритетни направления
За постигне на качествена промяна в социалната среда и бъдещо развитие на социалните услуги, очертани от визията на Стратегията, е необходима интервенция в няколко приоритетни направления, които са идентифицирани с участието на всички заинтересовани страни въз основа на заключенията от анализа на ситуацията в община Никопол. 

Приоритетните направления на Общинската стратегия са изведени в съответствие с идентифицираните потребности на рисковите групи и необходимостта от намеса за решаване на социалните проблеми на населението на общината. 

Политиките на социалното включване обхващат всички уязвими общности и индивиди, които имат нужда от подкрепа. 


В логиката на Общинската стратегия за развитие на социалните услуги, обособяването на интервенцията за децата, възрастни от уязвими групи и старите хора в общи направления помага да се очертае спецификата на услугите за тези рискови групи.


3.3.1.1. Приоритетно направление „Грижа за децата”


Приоритетното  направление „Грижа за децата” има за цел създаване на добър модел на подкрепа за деца и непълнолетните лица в неравностойно социално положение, чрез осигуряване на достъп до качествени социални услуги в общността така, че нуждаещите се да не са принудени да напускат своя дом и общност, а да подобрят достъпа си до здравни услуги и образование, да получат шанс за интегриране на пазара на труда. Предоставяните услугите в семейна среда, са съобразени с индивидуалните потребности, желания и условия на живот на потребителите.


Развитието на социалните услуги в общността ще доведе до намаляване изоставянето на деца и настаняването им с специализирани институции, осигуряване на подкрепа на различните рискови групи за социално включване, с цел превенция на рисково поведение и социално изключване.


Тези услуги ще бъдат развивани с цел да се обхванат максимално голям брой ползватели. Услугите в това направление са насочени и към подкрепа на децата с увреждания и създаване на условия за оставането им в семейна среда, развитие на индивидуалните умения и ресурси, с цел приоритетно ползване на социалните услуги в общността и превенция на настаняването им в специализирани институции.


Това приоритетно направление има за цел развитие на мрежа от социални услуги в общността в община Гулянци за подкрепа на следните рискови групи: 
·  Деца в риск, по смисъла на Закона за закрила на детето;

· Деца с противообществени прояви;

· Деца отпаднали от училище;
3.3.1.2. Приоритетно направление „Грижа за възрастни от уязвими групи”

Това приоритетно направление на областната стратегия има за цел развитие на широка мрежа от социални услуги в общността и осигурена резидентна грижа за следните рискови групи:

· Пълнолетни лица с установени трайни увреждания;

· Родители и бременни жени, които имат нужда от подкрепа и развитие на умения за отговорно родителство;

· Възрастни с едно или повече хронични заболявания;

· Лица, преживели насилие и/или жертва на трафик; жертви на престъпления;

· Безработни лица, трайно безработни, безработни младежи, безработни в предпенсионна възраст;

· Хора с недостатъчна професионална квалификация и опит;

· Лица с нисък образователен ценз – основно и по-ниско образование;

· Лица, изтърпели наказание „лишаване от свобода”; с наложена пробационна мярка;

· Представители на етнически малцинства, в неравностойно социално положение;

· Лица, преодолели сериозен здравословен проблем, с психическа или физическа травма.

3.3.1.3. Приоритетно направление „Грижа за старите хора”

Чрез това приоритетно направление ще се работи за създаване на условия за качествено предоставяне на грижи за старите хора, насочени към повишаване качеството на живот на хората от третата възраст, като се съблюдава принципът за независим живот в семейната среда или в близост до нея. Услугите, отличаващи се с домашна атмосфера, са съобразени с индивидуалните потребности, желания и условия на живот.

Приоритетното направление се отнася в подкрепа на следните рискови групи:

· Самотно живеещи стари хора;

· Тежко болни възрастни хора.

Приоритетно направление 1: „Грижа за децата”

Обща цел 1: Подобряване на грижата за децата в семейството, като се предотврати появата и развитието на рискови фактори по отношение на децата и да се постигне максимално намаляване на броя на децата, отглеждани в специализираните институции.

Специфична цел 1.1. Превенция за намаляване броя на изоставените деца и подкрепа за задържането им в биологичното семейство.

Специфична цел 1.2. Развиване на дейности за насърчаване на приемна грижа и осиновяването на деца в община Гулянци.

Специфична цел 1.3: Подкрепа за преодоляване на риска от социално изключване.

Приоритетно направление 2: „Грижа за възрастни от уязвими групи”

Обща цел 2: Създаване условия за социално включване/интегриране на максимален брой хора в неравностойно положение и уязвими групи.

Специфична цел 2.1. Подобряване на мрежата от социални услуги в общността за лица с увреждания и лица в рискови групи.

Приоритетно направление 3: „Грижа за старите хора”.

Обща цел 3: Подобряване качеството на живота на старите хора във всички населени места в общината.

Специфична цел 3.1. Подобряване на мрежата от социални услуги в общността за стари хора.

Специфична цел 3.2. Деинституционализация на грижата за старите хора 

Специфична цел 3.3: Развиване на алтернативни социални услуги за предоставяне на резидентна грижа в среда, близка до семейната за децата.

Специфична цел 3.4: Осигуряване на достъп на старите хора до качествена резидентна грижа в среда, близка до домашната.
Ключови индикатори за постиженията на Стратегията 
Реализирането на планираните дългосрочни цели в рамките на следващите пет години ще създаде условия за устойчиво подобряване на качеството на живота и жизнения стандарт на рисковите групи, общностите в неравностойно положение и населението в областта. Качествената промяна в ситуацията ще бъде измервана чрез система от качествени и количествени индикатори за напредъка в решаването на идентифицираните проблеми и в модернизирането на системата от социални услуги в община Гулянци.

Основните индикатори за промяната в системата на социалните услуги в община Гулянци, постигната в рамките на общинската стратегия, са:

· Намаляване на броя на изоставените деца;

· Осигурена подкрепа за поне 10% от уязвимите семейства и деца от община   Гулянци в ЦОП Плевен /до разкриване на ЦОП Гулянци/;
· Предотвратена институционализация на 50% от децата в риск от изоставяне чрез реинтеграция в семейството, настаняване при близки и роднини, приемна грижа, осиновяване (към края на стратегията);

· Реинтеграция в семейна среда на деца от резидентни услуги в биологичното семейство или чрез настаняване при близки и роднини, приемна грижа, осиновяване;

· Осигурени приемни семейства за поне 30 деца чрез увеличения брой приемни семейства

· Намаление с 50% на отпадналите от училище деца;

· Увеличаване на броя на услугите в общността и услугите от резидентен тип за възрастни лица и стари хора;

· Предотвратена преждевременна институционализация на 15 хора с увреждания, чрез развитите услуги за грижа в семейна среда;

· Създаден капацитет за осигуряване на дневни и почасови грижи за поне 50 възрастни хора и лица с увреждания годишно;

· Осигурени услуги, подкрепа и грижи в семейна среда за голяма част от хората с установени трайни увреждания и самотно живеещите възрастни хора – чрез увеличен капацитет на ДСП, Обществена трапезария и услугите „Личен асистент”, „Социален асистент” и „Домашен помощник”.
· Осигуряване на обучение, възможности за придобиване на професионални умения и осигуряване на трудова заетост на поне 20 лица от рискови групи, годишно;
· Подобрени резидентни грижи за  хора с увреждания
· Предотвратена преждевременна институционализация на  самотноживеещи стари хора чрез развитите услуги за грижа в домашна среда (с мобилен компонент);
· Подобрено качество на резидентни услуги в среда близка до домашната за стари хора, които не са в състояние да живеят самостоятелно.

4. Интервенция – социални услуги и мерки

Планираната интервенция очертава общата картина на развитието на мрежа от социални услуги на общинско ниво, за периода от 2016 до 2020 година. В плана се конкретизират приоритетите на общинско ниво, както и видовете услуги, които ще се развиват в община Гулянци. Стратегията обхваща:

- Развитие и усъвършенстване на съществуващите социални услуги през следващите 5 години (2016-2020 г.);

- Разкриване на нови и иновативни социални услуги за изведените приоритетни целеви групи;

- Успоредно развитие на политики и мерки за социално включване в свързани сектори (образование, здравеопазване, заетост, жилищна среда), чрез които се решават конкретни проблеми на рисковите групи и/или се създават условия за ефективно функциониране на социалните услуги.

Социалните услуги и дейности се разглеждат като система от услуги, които си взаимодействат и допълват, за да се постигне ефект и реална полза за обхванатите целеви групи.

4.1. Мерки и дейности по Приоритетно направление 1: „Грижа за децата”

Обща цел 1: Подобряване грижата за децата в семейство и близка до семейната среда, като се предотврати появата и развитието на рискови фактори по отношение на децата и да се постигне максимално намаляване на броя на децата, отглеждани в специализираните институции.

Специфична цел 1.1. Превенция за намаляване броя на изоставените деца и подкрепа за задържането им в биологичното семейство.

Мярка 1.1.1. Превенция на изоставянето.

Дейност 1.1.1.1. Насърчаване на отговорно родителство, превенция на риск от изоставяне на децата и подкрепа за задържането им в биологичното семейство Дейностите включват:

• Социална работа за насърчаване на родителската привързаност;

• Подпомагане на младите майки чрез социално, психологическо и юридическо консултиране и подкрепа;

• Развиване на социалните умения на майката за грижа за себе си, детето и социална реализация.

Дейност 1.1.1.2. Осигуряване на грижа при близки и роднини за изоставени и неглижирани деца.

Увеличаване броя на настанените деца при близки и роднини по реда на чл. 26 от ЗЗД, с цел предотвратяване на настаняването в специализирани институции и услуги резидентен тип.

Дейност 1.1.1.3. Дейности на ОЗД и ЦОП за работа с биологичното семейство с цел превенция на настаняването в СИ.

Увеличен брой деца отглеждани в семейна среда, за които е предотвратено настаняването в СИ.

Услугите включват консултиране, практическа подкрепа, съдействие, информиране, посредничество, услуги за изграждане на родителския капацитет, материална и финансова подкрепа в процеса на отглеждане на изведените деца.

Специфична цел 1.2. Развиване на дейности за насърчаване на приемна грижа и осиновяването на деца в община Гулянци.

Мярка 1.2.1. Широко развитие на Приемната грижа и извеждане на деца от СИ в приемни семейства и в семейства на осиновители.

Дейност 1.2.1.1. Услуги в подкрепа на осиновяването на деца, настанени в СИ включващи обучение и оценка на кандидат осиновители, подкрепа на детето и на семейството в след осиновителния период, формиране на групи за подкрепа на осиновени деца и осиновители.

Увеличен брой осиновени деца изведени от СИ или приемни семейства.

Услугите ще включват обучение и оценка на кандидат осиновители, подкрепа на детето и на семейството в след осиновителния период, формиране на групи за подкрепа на осиновени деца и осиновители.

Дейност 1.2.1.2. Набиране на приемни семейства от ОЗД и община Гулянци.

Дейност 1.2.1.3. Услуги в подкрепа на приемни родители и деца настанени в приемни семейства, включващи обучение и оценка на кандидат приемни семейства, подкрепа на детето и на семейството в след настанителния период, формиране на групи за подкрепа.

Увеличен брой деца от СИ, изведени в приемни семейства.

Услугите ще включват обучение и оценка на кандидат приемни родители, подкрепа на детето и на семейството в периода след настаняването му приемното семейство, формиране на групи за подкрепа на приемни семейства и настанените в тях деца.

Специфична цел 1.3. Подкрепа за преодоляване на риска от социално изключване за деца.

Мярка 1.3.1. Осигуряване на грижа за деца с увреждания в семейна среда.

Дейност 1.3.1.1. Продължаване дейността на „Личен асистент” / по НП „АХУ” и Европейски проекти изпълнявани от общината / и постепенно повишаване на капацитета.

Продължава функционирането и увеличаване на броя на децата потребители на услугата „Личен асистент”.

Дейност 1.3.1.2 Разкриване на социалната услуга „Център за обществена подкрепа” Гулянци
Предвижда се разкриването на социалната услуга ЦОП в гр. Гулянци  и  предоставяните услуги в рамките на същия са свързани с превенция на изоставянето, превенция на насилието и отпадане от училище, деинституционализация и реинтеграция на деца, обучение в умения на самостоятелен живот и социална интеграция на деца от институции, консултиране и подкрепа на семейства в риск, оценяване и обучение на бъдещи приемни родители и осиновители, консултиране и подкрепа на деца с противообществени прояви.

4.2. Мерки и дейности по Приоритетно направление 2: „Грижа за възрастни

от уязвими групи”

Обща цел 2: Създаване условия за социално включване/интегриране на максимален брой хора в неравностойно положение и уязвими групи.

Специфична цел 2.1. Подобряване на мрежата от социални услуги в общността за лица с увреждания и лица в рискови групи.

Мярка 2.1.1. Разширяване на грижите за хора с увреждания в семейна среда

- Подобрени и разширени услуги в семейна среда за лица с увреждания. 

- Предотвратено преждевременно настаняване в резидентна грижа на хора с увреждания, чрез предоставяне на разнообразни услуги в домашна среда.

Дейност 2.1.1.1. Продължаване дейността на „Личен асистент” и постепенно повишаване на лицата, потребители на услугата.

Дейност 2.1.1.2. Продължаване функционирането и увеличаване броя на потребителите на социалната услуга „Социален асистент”

Дейност 2.1.1.3 Продължаване функционирането и увеличаване броя на потребителите на услугата „Домашен помощник”

Дейност 2.1.1.4. Продължаване функционирането и повишаване капацитета на съществуващата услуга „Домашен социален патронаж”

Дейност 2.1.1.5. Продължаване функционирането и повишаване капацитета на съществуващата услуга „Обществена трапезария”:

4.3. Мерки и дейности по Приоритетно направление 3: „Грижа за старите хора”.

Обща цел 3: Подобряване качеството на живота на старите хора в община Гулянци
Специфична цел 3.1. Подобряване на мрежата от социални услуги в общността за стари хора.

Мярка 3.1.1. Осигуряване на дневна грижа за стари хора

Дейност 3.1.1.1. Продължава дейността на Клубовете на пенсионера в община Гулянци
Мярка 3.1.2. Разширяване на грижите за стари хора в семейна среда.

Спектърът на тези услуги обхваща ежедневните дейности вкъщи и извън обичайната домашна среда (като помощ при хранене, обслужване, помощ за излизане и придвижване). Услугата се предоставя в съответствие с интересите и възможностите на хората с увреждания и техните близки. Целта е да се предотврати преждевременно настаняване в резидентна грижа на стари хора, чрез предоставяне на разнообразни услуги в домашна среда.
Дейност 3.1.2.1. Продължаване дейността на „Личен асистент” и постепенно повишаване на лицата, потребители на услугата.

Дейност 3.1.2.2. Продължаване функционирането и увеличаване броя на потребителите на социалната услуга „Социален асистент”.

Дейност 3.1.2.3. Продължаване функционирането и увеличаване броя на потребителите на услугата „Домашен помощник”.

Дейност 3.1.2.4. Продължаване функционирането и повишаване капацитета на съществуващата услуга „Домашен социален патронаж”.

Дейност 3.1.2.5. Продължаване функционирането и повишаване капацитета на съществуващата услуга „Обществена трапезария”:

Специфична цел 3.2. Деинституционализация на грижата за старите хора чрез осигуряване достъп на старите хора до качествена резидентна грижа в среда, близка до домашната.

Мярка 3.2.1. Разкриване на алтернативни резидентни услуги и малки домове за обгрижване на стари хора в среда, близка до семейната.

Дейност 3.2.1.1. Изграждане и разкриване на два ЦНСТ за стари хора в община Гулянци.

Осигуряване на качествена резидентна грижа в среда, близка до семейната за 16 стари хора, чрез разкриване Центъра за настаняване от семеен тип за стари хора /ЦНСТ/ 
5. Логическа рамка и ключови индикатори за успех 

5.1. Логическа рамка на Общинската стратегия за развитие на социалните услуги в община Гулянци - Приложение № 1

6. Система за мониторинг и оценка

6.1. Цели и задачи на мониторинга и оценката

Системата за мониторинг и оценка е ключов инструмент за развитие на политики и програми в социалната сфера и особено – за дългосрочни и комплексни интервенции като Общинската стратегия за социалните услуги. Резултатите от мониторинга и оценката са основа за актуализацията на стратегията по отношение на приоритетните направления, дългосрочните цели и оперативните задачи в хода на изпълнението.

Конкретните цели и задачи на системата за мониторинг и оценка са:

1. Да осигурява постоянен поток от актуална информация за развитието на социалната среда в община Гулянци, чрез:

· Наблюдение на промените в базовите индикатори за ситуацията;

· Обратна връзка от целевите групи и преките потребители за вида и качеството на предоставяните услуги и подкрепа;

· Обратна връзка от преките изпълнители на дейностите за трудностите в изпълнението на услугите, възможностите за усъвършенстване и нуждите от обучение и развитие на човешките ресурси.

2. Да обезпечи текущия мониторинг на изпълнението на дейностите по Стратегията на общинско ниво, чрез:

· Събиране на информация за обема и преките резултати от осъществяваните дейности / услуги, анализ и сравнение със заложените количествени и качествени индикатори в Плана за действие

· Пряко наблюдение на хода, методите и начините на текущото изпълнение на планираните дейности, както и на степента на изпълнение на времевия график на дейности и резултати;

3. Да се изработят комплексни оценки на ефекта и цялостното въздействие от изпълнението на Общинската стратегия от гледна точка на целевите рискови групи. Оценката обхваща: 

· Релевантност – съответствието на целите и интервенцията спрямо реалните проблеми и конкретните потребности и възможности на рисковите групи;

· Ефикасността на изпълнените дейности и постигнатите преки резултати по отношение на обема на дейностите, спазването на времевия график, планираните / вложените ресурси;  

· Ефективността на Стратегията – оценка на реалните ползи и ефекти за обхванатите потребители на услуги, както и на степента на обхващане на идентифицираните групи, индивиди и общности в риск от изпълнените дейности в община Разлог. Качеството на предоставените социални услуги се оценява през призмата на ефекта върху целевите рискови групи, като се оценяват ползите за потребителите - индивидуални и общи за рисковата група;

· Въздействието на Общинската стратегия върху общия социален контекст, степен на постигане на дългосрочните цели, комплексна оценка на предизвиканите качествени промени в състоянието на социалната среда и рисковите групи;

· Устойчивостта на дейностите, резултатите и ползите за целевите групи и продължението им след времевата рамка на Стратегията.

4. Да гарантира системното актуализиране на Общинската стратегия, подобряването на политиките за социално включване и постоянното усъвършенстване на социалните услуги и мерки чрез:

· Предоставяне на конкретни препоръки, както за актуализиране на цялостната Стратегия по отношение на избраните приоритетни направления и цели, така и за оперативно препланиране на дейностите и следващите етапи от изпълнението на предвидените дейности – социални услуги и мерки;

· Системна обратна връзка от потребителите на услуги и препоръки за подобряване на вида и качеството на услугите в съответствие с реалните групови и индивидуални потребности;

· Консултации и методическа помощ за усъвършенстване и подобряване на качеството на социалните услуги по места;

· Идентифициране на добрите практики и научените уроци от осъществяването на Областната стратегия и мултиплициране на натрупания опит по места.

В съответствие с тези цели и задачи, изграждането и функционирането на цялостна Система за мониторинг и оценка дава реални, практически ползи за общината и структурите, които изпълняват Стратегията. Препоръките за промени, постоянният поток от информация и обратната връзка от целевите потребители на услугите, осигурен от Системата за мониторинг и оценка е задължително условие за ефективното изпълнение на Стратегията.

Основният подход е мониторингът и оценката с участие, който изисква включването и обратната връзка от всички участници в изпълнението на предоставянето на социалните услуги и носи допълнителни предимства за ефективността на мониторинга. Участието гарантира съпричастността и чувството за собственост на заинтересованите страни върху продуктите и резултатите от мониторинга и оценката и съответно – тяхната готовност и интерес от прилагането на препоръките на практика.
6.2. Изграждане на система за мониторинг и оценка на стратегията

Изграждането на цялостна функционираща система за мониторинг и оценка предполага комплекс от дейности, които се осъществяват на няколко етапа:

• създаване на структура и изграждане на екип;

• развитие на уменията и капацитета за мониторинг и оценка;

• осмисляне и конкретизиране на системата от индикатори;

• планиране и изпълнение на дейности за мониторинг и оценка;

• разпространение на заключенията от мониторинга и оценката и актуализиране на планове и дейности в съответствие с направените препоръки.

6.2.1 Създаване на звена за мониторинг и оценка

За оперативното изпълнение на дейностите по стратегията на общинско ниво, като аналог на Териториалните работни групи от етапа на стратегическо планиране ще се обособи Общинско звено за мониторинг и оценка (ОбЗМО).

Функциите и задачите, както и дейностите, които ОбЗМО ще осъществява, механизмите за координация в дейността му се определя с решение на Консултативен съвет по социално подпомагане /КССП/ и Звено за мониторинг и оценка /ЗМО/, създадени на областно ниво.

Развитие на уменията и капацитета за осъществяване на дейностите по мониторинг и оценка изисква провеждането на специализирани обучения на екипите за мониторинг и оценка, които да дадат възможност за получаване от членовете на екипите на базисни познания и умения за планиране, изпълнение и координиране надейностите по мониторинг и оценка; усвояване методът на логическата рамка и изграждане на умения за формулиране на количествени и качествени индикатори.

6.2.2 Планиране и изпълнение на дейностите за мониторинг и оценка

Планове / дългосрочни и годишни /за мониторинг и оценка се разработват от ЗМО, съгласуват се с КССП и се внасят за приемане от Областния съвет за развитие като част от годишния отчет по изпълнението на Стратегията и оперативния план за действие през следващата година на база подадени данни и информация от ОбЗМО

Раздел В: План за действие

7. Институционална рамка на изпълнението на стратегията

7.1. Отговорности и роли в изпълнението на стратегията
Ролите и задачите на общините и институциите на общинско, доставчиците на услуги и другите заинтересовани страни в изпълнението на Общинската стратегия за развитие на социалните услуги се определят от техните компетенции, идентифицираните потребности на групите в риск и планираните дейности за посрещането им.

Общинина отговарят за цялостното изпълнение на общинската Стратегия за развитие на социалните услуги на тяхната територия. За тази цел се разработват, приемат и прилагат Общинска стратегия за развитие на социалните услуги и Годишен план за развитие на социалните услуги. Нормативно установено е, че местното самоуправление се осъществява от общинския съвет, а местната изпълнителна власт - от кмета на общината. Така или иначе в своята съвкупност те заедно осъществяват местната власт.

Местната власт разработва и изпълнява интегрирани политики за развитие на хората в риск на територия на общината като комбинира ресурсите и координира дейности в сферата на социалното подпомагане, образование, здравеопазване, политики на пазара на труда, водена от интересите и нуждите на групите и хората в риск. Общината е доставчик на социални услуги. Тя развиват интегрирани политики в подкрепа на децата в риск, хората с увреждания и старите хора. Осъществява годишен мониторинг и оценка на изпълнението на стратегията и оценка на нуждите на групите в риск.

Роля и отговорности на Общинския съвет:

• Обсъжда и приема Общинската стратегия за развитие на социални услуги на територията на общината и Годишния план за развитие на социалните услуги по предложение на кмета на общината;

• Одобрява докладите за изпълнението на Годишния план за развитие на социални услуги по предложение на кмета на общината;

• Съгласува проектни предложения за финансиране на социални услуги, които ще се развиват на територията на общината и планирани в Областната стратегия.

• Взема решения, свързани с развитие на социални услуги на територията на общината (откриване, закриване, разширяване, дофинансиране и пр.).

Роля на кмета на общината:

• Организира изработването на Годишните планове за развитие на социални услуги на територията на общината и след съгласуване с Обществения съвет по социално подпомагане ги внася за обсъждане и приемане от Общинския съвет;

• Кметът и общинската администрация осъществяват съгласуването на дейностите за развитие на социалните услуги с общите хоризонтални мерки за социално включване;

• Ръководи, организира и контролира дейността по изпълнението на Годишния план за развитие на социални услуги;

• Осъществява годишен мониторинг и оценка на изпълнението на програмата за реализация на общинския план за развитие на социални услуги и оценка на нуждите на групите в риск.

• След съгласуване с Обществения съвет представя за одобряване от общинския съвет на доклад за изпълнението на Годишния план за развитие на социални услуги;

• Търси възможности и осигурява финансиране от различни финансови източници за реализиране на конкретните общински дейности, планирани в областната стратегия.

Общественият съвет по социално подпомагане е консултативен орган към общината за осъществяване на сътрудничество, координация и консултация между община, централни държавни органи и доставчици на социални услуги с цел реализиране на социалната политика в конкретната общината. Неговата роля в изпълнението на стратегията е свързана с:

• Обсъждане на областната стратегия и осъществяване обществен контрол върху развитието на социалните услуги и инициативи, съобразно стратегията;

• Стимулиране на партньорството между местната власт и доставчиците на социални услуги за реализиране на планираните дейности в стратегията на територията на общината.

Местните власти носят конкретни отговорности също за инициирането и изпълнението на хоризонталните политики и мерки за социално включване. В този контекст, общините поемат и основната отговорност за изпълнението на мерки за социално включване, предвидени в Стратегията, като:

• Координират и инициират развитието на програми за повишаване на родителския капацитет, задържане на децата в училище, повишаване на качеството на образование и превенция на рисково поведение на деца съвместно с училищата и центровете за обществена подкрепа;

• Отговарят и осигуряват условия за обхващане на всички деца на територията на общините в подготвителни групи и класове, гарантират спазването на задължителното изискване за записване на ученици в първи клас след завършена предучилищна подготовка;

• Координират и инициират развитието на програми в училищата за превенция на отпадането от училище и реинтеграция в образованието на отпадналите деца и младежи, както и за наваксване на образователни пропуски;

• Развиват интегрирана политика за подкрепа на хората в пенсионна възраст чрез комбиниране на ресурсите на Домашен социален патронаж, националните и оперативните програми за предоставяне на грижи в домашна среда и за осигуряване на заетост, клубовете на пенсионера и читалища. Разширяват функциите на патронажа и развиват мобилни екипи за предоставяне на домашни грижи;

• Осигуряват условия за посещаване в масови детски градини и училища на деца с увреждания, включително с осигуряване на транспорт и на достъпна среда.

Групата на партньорите по изпълнението на ОСРСУ включва:

Регионалните дирекции за социално подпомагане, като териториални поделения на АСП в областните административни центрове и филиалите на Дирекциите "Социално подпомагане" - на територията на всяка община, които провеждат държавната социална  политика по отношение на закрила на детето, рехабилитация и социална интеграция на хората с увреждания и проучване на потребностите на населението в общината от социални помощи и социални услуги.

ДСП носят отговорност и изпълняват конкретни задачи при реализирането на Общинската стратегия за развитие на социалните услуги, свързани с: 

· Идентифициране и насочване на случаи към социални и здравни услуги за ранна превенция; подкрепа на семейства в риск от изоставяне на дете; 

· Насочване на семействата на деца с увреждания към дневни центрове и детски градини за получаване на гъвкава грижа; 

· Насочване на семействата с увредени деца за ранна диагностика и навременна интервенция на увреждането; 

· Работа по изграждане на връзка между децата, настанени в СИ и биологично или разширено семейство; реинтеграцията на деца в семейна среда; 

· Оказване на методическа подкрепа и съдействие на ЦОП за формиране на мобилни екипи; 

· Планиране (съвместно с Дирекции Бюро по труда) мерки за професионално ориентиране и трудова интеграция на младежи, предстоящи да напуснат СИ; 

· Консултиране и насочване на семейства с деца в риск към социални услуги; 

· ДСП пряко отговарят за преструктурирането и реформирането на СИ за деца и за лица с увреждания; 

· Подпомагат изграждането на алтернативни социални услуги; 

· Подпомагат общините при идентифициране на нуждаещите се от услуги в общността стари хора.

Същевременно взаимодействието на АСП с МТСП се определя като фактор за гарантиране на устойчивостта на изпълнението на областната стратегия чрез практическите възможности за осигуряване на средства за предоставяне на услуги като държавно-делегирана дейност. 

Дирекция „Бюро по труда” участва в планирането и изпълнението на програми и активни мерки за интеграция на пазара на труда на хора в риск (възрастни с увреждания, младежи, напускащи специализирани институции, младежи, отпаднали от училище, трайно безработни, в това число хора от ромски общности в обособени квартали) и мерки за подкрепа на семействата на групи в риск (на деца, настанени в СИ, деца и възрастни с увреждания, живеещи в семейна среда).

Основната роля на дирекцията "Бюро по труда" по изпълнението на стратегията включва: 

· Участие  в разработването на местни програми за заетост и за обучение на рискови групи; 

· Консултиране на младежи, напускащи и напуснали институции с цел професионално ориентиране, повишаване на квалификацията и посредничество при намиране на работа;

· Разработване на мерки и програми съвместно с общините за професионална квалификация и включване на пазара на труда на възрастни с увреждания и на роми, живеещи в затворени етнически общности;

· Участие в разработването на програми за обучение и пренасочване на персонал от СИ; 

· Посредничество между работодатели и безработни от рисковите групи с цел намиране на работа;

· Активно взаимодействие с институциите от други сектори (системата на здравеопазването, образованието и социалните услуги, териториалните органи на изпълнителната власт, органите на местното самоуправление, ръководствата на регионалните структури на представителните организации на работниците, служителите и на работодателите, НПО) при прилагането на Общинската стратегия за развитие на социалните услуги в община Никопол. 

7.2 Механизми на партньорството

При изпълнението на Стратегията са заложени конкретни дейности за развиване и апробиране на механизми за осъществяване на планираните смесени услуги и съвместни дейности между общини и сектори в решаването на проблемите на рисковите групи, както и дейности за разработване на модели и процедури на взаимодействие между ангажираните заинтересовани страни. 

В община Гулянци ще бъдат използвани разнообразни инструменти за сътрудничество, като:

· Споразумения за съвместна работа за иницииране/изпълнение на общи дейности, междуобщински и смесени;

· Партньорства – съвместни действия в определени насоки за съвместна работа;

· Съвместно разработване на Общински планове за развитие, бюджета на общината, други стратегии, концепции и други;

· Обществени форуми – с периодично действие и вземане на консенсус и конференции с консенсус;

· Отворени работни групи с участие на всички заинтересовани страни и участие на експерти в съвместни работни групи, комисии и екипи;

· Привличане на местния бизнес и организациите на предприемачите при изпълнението на стратегията (за интегриране на пазара на труда на младежи, напускащи специализираните институции, за изграждане на социална инфраструктура, поддържане на различните сгради за социални услуги, социално предприемачество). 

· Развитие на публично-частните партньорства при финансиране и съфинансиране на пилотни алтернативни социални услуги, които са от особено значение за решаване на проблемите на рисковите групи, но са извън кръга на държавното финансиране.

8. Ресурси
8.1. Изграждане на капацитет за изпълнение на стратегията


Изграждането на капацитет за изпълнение на Общинската стратегия за развитие на социалните услуги е тема в две водещи направления.

От една страна, капацитетът е със знак за равенство на възможностите, спрямо изискванията на обществото за максимално задоволяване на потребностите от оказване на адекватна грижа за нуждаещи се групи от населението и осигуряване на добър жизнен стандарт за всички, гарантиран от равния достъп до образование, здравеопазване, социални услуги, културно развитие, трудова заетост и доходи.

От друга страна, капацитетът е мерило за отчитане степента на гражданска удовлетвореност, по отношение предявените претенции на хората към своите овластени представители – органи, организации, институции в различни ресори на публичната сфера, за наличие на сериозен професионализъм, ефективност на решенията и качество на изпълнението.

В обобщение, капацитетът за изпълнение на стратегията е своеобразен синтетичен продукт по предназначение, получен от проявени административни умения, във вид на знания и опит, да се организира компетентно предоставяне на резултативни социални услуги.

Развитие на капацитета за предоставяне на социални услуги

За развитие на капацитета за предоставяне на социални услуги е необходимо следното:

· Повишаване функционалните възможности на социалната инфраструктура;

· Развитие на човешките ресурси;

· Обвързване на социалните услуги с политиките за развитие на отделните общности;

· Осигуряване на повече финансови ресурси за развитие на социални услуги.

· Изграждане на нова или модернизиране на наличната материална база;

· Създаване на условия, позволяващи модифициране на услугите, въвеждането на нови техники и прилагането на съвременни методики за работа, съобразно действащите критерии и стандарти;

· Подобряване на организационната среда в социалните структури;

· Прилагане принципите на доброто управление;

· Развитие на социални услуги, предвидени в планови документи;

· привеждане на действащите документи за развитие на социални услуги, предназначени за отделни общности в съответствие с идентифицираните обществени потребности;

· Повишаване на проектната активност;

· Привличане на допълнителни финансови ресурси.

Изграждане на административен и организационен капацитет

Изграждането на административен капацитет е част от задължителния подход за утвърждаване на ефективното управление, има общ характер, от гледна точка на средствата, и служи за създаване на добра основа за реализацията на избраните тактически прийоми, следвайки начертания от стратегията път на желаната промяна.

В тази връзка е необходимо:

· Развиване на мрежова стратегия при предоставянето на социални услуги;

· Постигане на устойчивост и дългосрочна ориентация на социалните услуги към определящите тенденции в публичната сфера.

В конкретиката на обстоятелствата, влизат в съображение целенасочени действия за осъществяване на взаимодействие, свързано между публичните субекти, институционално структуриране на услугите;

· съгласуване на управленския инструментариум на общинско ниво;

· реализиране на взаимодействия по предоставянето на социални услуги между заинтересованите страни;

· координиране на основните секторни политики и практики;

· увеличаване трансфера на компетенции и ресурси в социалната сфера.

8.2. Финансиране

Източници на финансиране

Най-общо източниците за финансиране могат да бъдат разделени на две основни групи:

Първа група: Финансирането е планирано да се осигури от единствен източник. В тази група като източник на финансиране е посочен един от следните:

· финансиране чрез местни приходи;

· финансиране чрез държавния бюджет;

· финансиране със собствени средства на доставчика на социални услуги (когато той не е община);

· финансиране със средства по проекти.

Втора група: Финансирането е планирано да се осигури от повече от един източници. В тази група общините са посочили следните възможности:

· финансиране със средства по проекти и местни приходи;

· финансиране със средства по проекти и средства от държавния бюджет;

· финансиране със средства от държавния бюджет и местни приходи;

· финансиране със средства по проекти, средства от държавния бюджет и местни приходи;

· финансиране със средства по проекти и собствени средства на доставчика на социални услуги (когато той не е община);

9 . Комуникационна програма

Важно условие за ефективното реализиране на Общинсата стратегия за развитие на социалните услуги е политиката за предоставянето на информация до обществеността. Обществеността трябва да получи пълна и обективна информация за всяка стъпка при реализиране на дейностите в стратегията. Реализирането на стратегията ще се съпровожда от различни информационни мероприятия, които ще осигурят нейната публичност, както в процеса на разработване, така и по време на реализация.

9.1 Цели, задачи и методи

Целта на комуникационната програма е да популяризира сред широката общественост и заинтересованите страни ползите, положителните ефекти и резултатите от изпълнението на Общинската стратегия за развитие на социални услуги (2016 – 2020).

Конкретните задачи са:

· привлечане общественото внимание и повишаване чувствителността на обществото към хората от различните уязвими групи, към техните потребности и възможности за решаване на проблемите им;

· осигуряване подкрепа на цялата общественост по приоритетните направления, мерки и дейности, както и привличане подкрепата на всички заинтересовани страни за постигане на целите на Общинската стратегия за развитие на социалните услуги;

· популяризиране принципите и посланията на Общинската стратегия за толерантност, социална интеграция, равни права и равен достъп на всеки до възможности за развитие.

Мерки:

· Популяризиране на настоящите, подлежащите на реформиране и планираните нови социални услуги в резултат от проучените реални потребности на рисковите групи на територията на общината;

· Информиране на местната общност и всички заинтересовани страни за Общинска Стратегия за развитие на социалните услуги;

· Стимулиране ангажираността на всички участници в разработването на стратегията и нейното изпълнение.

Целевите групи на комуникационната стратегия са:

· Органи и институции на държавната и местната власт;

· Териториални структури на държавните органи и институции;

· Неправителствени организации и граждански инициативи;

· Доставчици на социални услуги;

· Приоритетни целеви групи на общинската стратегия за социални услуги;

· Лидери на обществено мнение;

· Медии;

· Широката общественост.

При изпълнението на стратегията ще се търси съгласуване и взаимодействие с всички заинтересовани страни, участвали в разработването на стратегията и за нейното изпълнение. Комуникационната стратегия ще подкрепя инициативи на гражданското общество, насочени към групи, които трудно могат да бъдат достигнати чрез средствата за масово осведомяване.

Механизмите и подходите, които ще се прилагат при изпълнението на комуникационната програма включват:

· Създаване на устойчива информационна среда чрез ефективно използване на различни начини и форми за комуникиране и промотиране на Общинската стратегия за развитие на социални услуги: пропаганда, PR, лобизъм, социологически и политологически инструментариуми, реклама и др.;

· Установяване на приемливи норми и параметри на взаимоотношения между участниците в комуникационния процес – всички заинтересовани страни от изпълнението на стратегията;

· Изграждане на адекватна и възпроизвеждаща се информационна среда чрез:

- Подаване на достатъчна информация в общественото пространство;

- Търсене на отзвук и обратна връзка от разпространената информация;

- Предвиждане на възможности за коригиращи действия.

Основни комуникационни техники Комуникационната програма се основава върху няколко основни форми: директна комуникация, комуникация чрез масовите медии, комуникация чрез Интернет и информационни материали и работа с партньори.

Директна комуникация цели да предостави възможност на заинтересованите страни и на широката общественост да споделят своите мнения, гледни точки и предложения в рамките на дискусии, кръгли маси и дебати. Проблемите в социалната сфера изискват непрекъснат дебат и достигане на гласа на обикновените граждани до отговорните за вземане на политическите решения. Само чрез пряк дебат и комуникация могат да бъдат координирани и хармонизирани усилията на ангажираните с различни секторни политики.

Комуникация чрез масовите медии Важно е редовното и системно предоставяне на информация относно изпълнението на Общинската стратегия за социалните услуги чрез:

· пресконференции и съобщения за медиите;

· неформални работни срещи с представители на медиите;

· планиране на репортажи, интервюта, кореспонденции за публикуване в медии с регионално и национално покритие, с цел разпространяване на информация относно популяризиране на визията, целите и приоритетите на областната стратегия.

Комуникация чрез Интернет и информационни материали Поддържане и актуализиране на информацията за общинската стратегия за развитие на социалните услуги в уеб сайтовете на партньорите и на заинтересованите страни. Разработване и публикуване на тематични информационни материали съобразени с визията, целите и приоритетите на общинската стратегия за развитие на социалните услуги.

9.2. Оперативно изпълнение на комуникационната програма

Тази функция ще бъде изпълнявана от експерта за връзки с обществеността в общинска администрация в сътрудничество с Общинското Звеното за мониторинг и оценка.

Експертът за връзки с обществеността в общинсата администрация за реализирането на комуникационната програма съгласува и синхронизира своите действия с екипа на Общинското Звеното за мониторинг и оценка.

10. Етапи в изпълнението на стратегията

Основни етапи

Стратегията за развитието на социалните услуги в община Гулянци в съответствие с приетата Стратегия за развитието на социалните услуги в област Плевен и обхваща 5-годишен период (2016 – 2020), в който се обособяват два етапа за изпълнение на стратегията, всеки от които започва с период на подготовка и интензивно оперативно планиране, както следва:
	
	Период
	Дейности

	Подготвителен 

етап
	Първото

тримесечие на

2016 г.


	· Изготвяне и приемане на Общинска

Стратегия за развитие на социалните услуги в

Община Гулянци;

· Изготвяне и приемане на Годишният

план за развитие на социалните услуги за

2017 г. в Община Гулянци;

· Оперативно планиране на интервенцията

през първите 3 години;

	Първи етап
	2016 - 2018
	Изпълнение на дейностите по стратегията

	Оценка и

препланиране
	Четвърто

тримесечие на

2018 г.
	· Междинна оценка на постигнатите резултати

и ефекти от стратегията

· Препланиране на следващия период в

съответствие със заключенията и препоръките от 

междинната оценка

	Втори етап
	2019 – 2020
	Изпълнение на дейностите по стратегията

	
	2020
	Финална оценка на въздействието от Общинската 

стратегия



Настоящата Стратегия е приета с Решение №84/25.03.2016 г., Протокол №8/25.03.2016 г. на Общински Съвет Гулянци.

Огнян Янчев 

Председател ОбС Гулянци                                                    

